Koos van Zomeren
Peter Jacob (Koos) van Zomeren (Velp, 5 maart 1946) is in Nederlânsk skriuwer. Hy debutearre mei 19 jier, is in skoft warber west yn de loftsradikale polityk en gie dêrnei werom nei de 'republyk fan de letteren' mei skrillers, romans, beskôgings, ynterviews en kollumns. De natoer is in tige wichtich tema yn syn wurk. Van Zomeren is bekend fan de roman Otto's oorlog (1983) en syn kollumns yn NRC Handelsblad.

Biografy 
Van Zomeren groeide op yn de Arnhimske folkswyk Geitenkamp. Hy debutearre doe't er njoggentjin wie mei de dichtbondel De Wielerkoers van Hank (1965). Yn de jierren 60 skreau er noch trije romans. Dêrnei hold er - tydlik - op mei it skriuwen fan literatuer.

Fan 1967 oant 1971 wurke er by it deiblêd Het Vrije Volk. Dêrnei waard er aktyf yn de linkse polityk. Yn 1972 hearde er ta de oprjochters, tegearre mei Daan Monjé en Hans van Hooft sr., fan de Kommunistiese Partij Nederland/Marxisties Leninisties (KPN/ML), de foarrinner fan de hjoeddeiske SP. Yn 1975 bruts hy mei dy partij. Syn ûnderfiningen de iere SP hat er beskreaun yn De witte prins. Hy hat him wiidweidich rekkenskip jûn fan syn lofts-radikale politike ferline yn it deiboek dat er byhold yn 1987: Een jaar in scherven (1988).

Ein jierren 70 ferskynde in tal skrillers fan Van Zomerens hân. Yn de politike skriller Haagse lente en it ferfolch Minister achter tralies (beide 1981) ferwurke er syn eigen politike ferline. Yn 1983 kearde hy werom nei de "grutte" literatuer mei Otto's Oorlog.

Fan 1975 oant 1985 wie Van Zomeren ferslachjouwer by de Nieuwe Revu. Bysûnder ironysk wiene syn artikels oer it libben fan Van Agt ûnder de titel Dagboek van een Zondagskind. Fierder skreau er foaral natuerreportaazjes. In oantal fan dy reportaazjes binne bondele yn De grote droogte in Waterland (1980).

Hy hat resinsjes skreaun foar Vrij Nederland. Fan 1992 ôf skreau Van Zomeren kollums yn NRC Handelsblad. Parten dêrfan binne yn 2011 ferskynd yn it boek Naar de natuur.

Van Zomeren syn wurk wurdt skaaimerke troch fernimstigens en in grut stilistysk fermogen. Van Zomeren is de meast oanhelle noch libjende skriuwer yn de Dikke Van Dale.

Biljet 

Koos van Zomeren hat ek in stikmannich dichtbondels skreaun. Op it lêste biljet fan fl 1000,= stie in fers fan him:

Daar komt een vogel aan
met rafelige vleugels
diepe slagen zwart op wit.
Hij duikt en dartelt
laat zijn maffe kuifje zien
slijpt zijn stem en roept
zichzelf tot kievit uit.

Prizen
 2001 - Groeneveldpriis
 2002 - Prins Bernhard Kultuerfûns Priis foar Natuerbehâld
 2004 - Sjoerd Leikerpriis
 2017 - Jan Wolkersoeuvrepriis

Oeuvre
 1965: De wielerkoers van Hank; gedichten. De Arbeiderspers Amsterdam
 1966: Terloops te water; roman. De Arbeiderspers Amsterdam
 1966: De nodige singels en pleinen; roman. De Arbeiderspers Amsterdam
 1967: De vernieling; roman. De Arbeiderspers Amsterdam
 1977: Collega Vink vermoord; thriller. Bruna Utert
 1978: Een eenzame verrader; thriller. Bruna Utert
 1978: Een dode prinses; thriller. Bruna Utert
 1978: De val van Bas P; thriller. Bruna Utert
 1979: Explosie in mei; thriller. Bruna Utert
 1980: Oom Adolf; thriller. Bruna Utert
 1980: De grote droogte in waterland; in sjoch- en harkboek oer Nederlânske natuerreservaten. Bruna Utert (mei foto's fan William Reppel)
 1981: Haagse lente; Nederlânske misdiedroman. Bruna Utert
 1981: Minister achter tralies; Nederlânske misdiedroman. Bruna Utert
 1982: De hangende man; thriller. Bruna Utert
 1983: Otto’s oorlog; roman. De Arbeiderspers Amsterdam
 1984: Een gegeven moment; ynterviews. De Arbeiderspers Amsterdam
 1985: De witte prins; roman. De Arbeiderspers Amsterdam
 1986: Het verkeerde paard; ferhalen. De Arbeiderspers Amsterdam
 1986: Het verhaal; roman. De Arbeiderspers Amsterdam
 1987: Een vederlichte wanhoop; Fûgelkollumns. De Arbeiderspers Amsterdam
 1987: Sterk water; roman. De Arbeiderspers, Amsterdam
 1988: Een jaar in scherven; deiboek/autobiografy. De Arbeiderspers, Amsterdam
 1989: Het Scheepsorkest; kollumns (yll. Siegfried Woldhek), De Arbeiderspers, Amsterdam
 1989: Van school (mei Benno Barnard). De Arbeiderspers, Amsterdam
 1989: Cupido's afscheid. Februari boekhannels 1989
 1989: Uilen; kollumns (mei tekeningen fan Siegfried Woldhek). De Arbeiderspers, Amsterdam
 1990: Het schip Herman Manelli; roman. De Arbeiderspers, Amsterdam
 1991: Een bevrijding; reportaazje, dokumint en novelle. De Arbeiderspers, Amsterdam
 1992: Saluut aan Holland; essays / ferhalen (mei foto's fan Freddy Rikken). De Arbeiderspers, Amsterdam
 1993: Zomer; kollumns. De Arbeiderspers, Amsterdam 
 1993: Winter; kollumns. De Arbeiderspers, Amsterdam
 1993: Het requiem van Verdamme; ferhalen. Libris / Inmerc, Wormer
 1994: Het eeuwige leven; kollumns. De Arbeiderspers, Amsterdam
 1995: Wat wil de koe? kollumns. De Arbeiderspers, Amsterdam
 1996: Meisje in het veen; roman. De Arbeiderspers, Amsterdam
 1996: De lente, een veldslag; kollumns. Weijdert & Peters, Eemnes
 1998: Sneeuw van Hem; roman. De Arbeiderspers, Amsterdam
 1998: De bewoonde wereld; een bloemlezing uit ons landschap. De Arbeiderspers, Amsterdam
 1999: 1946. Verkenning van een geboortejaar. De Arbeiderspers, Amsterdam
 1999: Een deur in oktober; roman. De Arbeiderspers, Amsterdam
 2000: Ruim duizend dagen werk; kollumns, earder ferskynd yn NRC Handelsblad. De Arbeiderspers, Amsterdam
 2001: De man op de Middenweg; roman. De Arbeiderspers, Amsterdam
 2001: De clown die uit de lucht kwam vallen; kollumns. De Arbeiderspers, Amsterdam
 2001: Aurikel en de weg omhoog; poëzij. Fagel, Amsterdam
 2002: Het complete Rekelboek; kollumns en deiboek. De Arbeiderspers, Amsterdam
 2003: Klein Kanoetenboekje. karlêzing. KNNV Utjouwerij, Utert
 2004: De levende have, een modern bestiarium. De Arbeiderspers, Amsterdam
 2004: Het leven heeft geen geheimen; roman. De Arbeiderspers, Amsterdam
 2005: De wereld vereenvoudigen. Zinnen en passages 1965 – 2005. Mei yllustraasjes fan Erik van Ommen. De Arbeiderspers. Amsterdam / Antwerpen
 2005: Dit doet de taal voor ons. Drie Groninger lezingen (omslachtitel: Dit doet de taal met ons), Flanor, Nijmegen
 2006: Nog in morgens gemeten. Nieuw Herwijns dagboek. De Arbeiderspers. Amsterdam / Antwerpen
 2007: Ik heet welkom; gedichten. De Arbeiderspers, Amsterdam
 2008: Het bomenboek. Mei etsen en tekeningen fan Erik van Ommen. Arbeiderspers.
 2009: Stanley; columns en dagboek. B for Books, Naarden
 2011: Naar de natuur; journaal. De Arbeiderspers, Amsterdam.
 2012: Rondom Staal; roman. De Arbeiderspers, Amsterdam.
 2013: Het verlangen naar hazelworm; journaal. De Arbeiderspers, Amsterdam.
 2014: Het verlangen naar klapekster; journaal. De Arbeiderspers, Amsterdam.
 2015: Alles is begonnen, een vertelling. De Arbeiderspers, Amsterdam.
 2016: Alptraum; Stanley's laatste gems. De Arbeiderspers, Amsterdam.
 2017: Alle vogels. Pensieltekeningen fan Erik van Ommen. De Arbeiderspers, Amsterdam.
 2018: Hooiberg; Louter onvergetelijke bijzaken. De Arbeiderspers, Amsterdam.

Sekundêre literatuer 
 , Over Koos van Zomeren, Amsterdam: Arbeiderspers 1988
  (bydr.), Koos van Zomeren (temanûmer Bzzlletin), Bzzlletin, 1991, jrg. 20, nr. 185, Den Haach: BZZTôH
 , Want je ziet niet alleen wat je ziet. Over het werk van Koos van Zomeren, De Arbeiderspers, Amsterdam 2004
 , Literatuur als schurkenstreek. Over Koos van Zomeren, Bzzlletin, jrg. 19, 1990, nr. 172, s. 44-52, De Haach: BZZTôH

Keppelings om utens
Koos van Zomeren op Literatuurplein.nl
Koos van Zomeren by de Digitale Bibleteek fan de Nederlânske Letteren

Nederlânsk sjoernalist
Nederlânsk kollumnist
Nederlânsk romanskriuwer
Nederlânsk misdieskriuwer
Nederlânsk koarte-ferhaleskriuwer
Nederlânsk dichter
Nederlânsk publisist
Nederlânsk politikus
Nederlânsk sosjalist
Feluwsk persoan
Persoan berne yn 1946